**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS SUDĖTIES PATVIRTINIMO**

2015 m. liepos 1 d. Nr. T1-184

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi ir Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo, patvirtinto Klaipėdos miesto savivaldybės tarybos 2009 m. lapkričio 26 d. sprendimu Nr. T2-394, 10 ir 11 punktais, Klaipėdos miesto savivaldybės taryba nusprendžia:

1. Patvirtinti šios sudėties Žymių žmonių, istorinių datų, įvykių įamžinimo ir gatvių pavadinimų suteikimo komisiją:

Asta Chrustaliova, Klaipėdos miesto savivaldybės administracijos Viešosios tvarkos skyriaus Administracinės veiklos poskyrio vyriausioji savivaldybės kalbos tvarkytoja;

Vytautas Čepas, Klaipėdos miesto savivaldybės tarybos narys;

Zita Genienė, Klaipėdos miesto savivaldybės Mažosios Lietuvos istorijos muziejaus Istorijos skyriaus vedėja;

Saulius Karalius, Klaipėdos miesto savivaldybės Mažosios Lietuvos istorijos muziejaus muziejininkas-istorikas;

prof. dr. Daiva Kšanienė, Klaipėdos universiteto profesorė emeritė;

Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

doc. dr. Silva Pocytė, Baltijos regiono istorijos ir archeologijos instituto direktorė ir vyresnioji mokslo darbuotoja;

Egidijus Šakalys, valstybės įmonės Registrų centro Klaipėdos filialo direktorius;

Vygantas Vareikis, Klaipėdos miesto savivaldybės tarybos narys.

2. Skirti Žymių žmonių, istorinių datų, įvykių įamžinimo ir gatvių pavadinimų komisijos pirmininku Vytautą Čepą, Klaipėdos miesto savivaldybės tarybos narį.

3. Pripažinti netekusiu galios Klaipėdos miesto savivaldybės tarybos 2011 m. birželio 30 d. sprendimą Nr. T2-218 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Raimonda Mažonienė, tel. 39 61 74

2015-06-23